recursal/SuperWikiNEXT-32B huggingface dataset:
במהלך המאות ה-17 וה-18 הקימו ה**ישועים** כ-30 **מיסיונים ורדוקסיונים** באזור הנהרות אורוגוואי ופרנה, שנועדו לבני ה**גוארני** ועמים נוספים שהתגוררו באזור. רוב שרידי המיסיונים מצויים כיום בשטחה של ארגנטינה (מרביתם בפרובינציית מיסיונס הקרויה על שמם ומקצתם בקוריינטס), והיתר בברזיל ובפרגוואי. ב-1983 ו-1984 הכריז אונסק"ו על חמישה מהם כאתר מורשת עולמית.

היסטוריה
--------

המיסיונרים הגיעו ליבשת אמריקה בהזמנת הספרדים בראשית המאה ה-17, במטרה לסייע בהמרת דתם של הילידים, והיו ביניהם ישועים, פרנציסקנים ודומיניקנים. הישועים התמקדו בשני אזורים עיקריים: צ'יקיטוס שבמזרח בוליביה של ימינו, והאזור הכולל את דרום ברזיל, צפון-מזרח ארגנטינה ומזרח פרגוואי של ימינו. באזורים אלה הקימו המיסיונרים רדוקסיונים - יישובים שבהם רוכזו הילידים, והתקיימה פעילות המיסיון. מלבד לימודי התרבות הספרדית ועקרונות הנצרות, סיפקו הרדוקסיונים רווחה כלכלית וכן הגנה מפני סוחרי העבדים הספרדים והפורטוגלים.

ב-1750 נחתם חוזה מדריד ששינה את הגבולות באזור, ונהר האורוגוואי נקבע כגבול בין האימפריה הפורטוגזית לבין האימפריה הספרדית. ממזרח לנהר, עתה בשטחה של ברזיל, נותרו שבעה רדוקסיונים ישועיים באזור המכונה מיסיונס אוריינטאלס ("המיסיונים המזרחיים"). ב-1756 התקוממו תושבי הרדוקסיונים נגד הסיפוח לברזיל, ופרצה מלחמת הגוארני. כוח משותף לספרד ולפורטוגל נשלח לאזור והביס את התושבים המקומיים. בשיאם, התגוררו ב-30 הרדוקסיונים כ-84 אלף תושבים. בגדול שבהם, סאו מיגל דאס מיסואס התגוררו כ-6,600 תושבים.

איור של בית הכומר בסן איגנסיו מיני, 1846
ב-1759 הורתה ממשלת פורטוגל, בהשראתו של שר הממלכה סבשטיאאו דה מלו, על סגירתם של כל המיסיונים הישועיים שבשטח ברזיל. באותה העת חלק ניכר ממיסיונס היה חלק מברזיל, וגם מיסיונים אלה נסגרו. ב-1767 גורשו הישועים גם מהטריטוריות הספרדיות. רבים מבני הגוארני ששהו ברדוקסיונים היו לעבדים העובדים במטעים. הרדוקסיונים עצמם ננטשו מיושביהם, מבניהם התפוררו וצמחייה כיסתה אותם. במהלך המאה ה-20 הוחל בשיקומם ובשחזורם של כמה מהם.

ב-1983 הכריז אונסק"ו על **סאו מיגל דאס מיסואס** במדינת ריו גראנדה דו סול שבברזיל כאתר מורשת עולמית. שנה לאחר מכן הצטרפו לסאו מיגל ארבעה שרידי רדוקסיונים נוספים בארגנטינה: **נואסטרה סניורה דה לורטו**, **נואסטרה סניורה דה סנטה אנה**, **סן איגנסיו מיני** ו**סנטה מריה לה מז'ור**. חמשת האתרים מהווים יחד אתר מורשת עולמית אחד. סאו מיגל דאס מיסואס וסן איגנסיו מיני נחשבים לשמורים מביניהם.

ראו גם
------

* המיסיונים הישועיים בצ'יקיטוס

קישורים חיצוניים
----------------

ויקישיתוף מדיה וקבצים בנושא **המיסיונים הישועיים של הגוארני** בוויקישיתוף

| דגל ארגנטינהדגל ארגנטינה סמל אונסק"וסמל אונסק"ו אתרי מורשת עולמית בארגנטינה |
| --- |
| 

|  |
| --- |
| הפארקים הטבעיים איסצ'יגואלסטו וטלמפאז'ה • לוס גלסיירס • מתחם וחוות הישועים בקורדובה • חצי האי ואלדס • מערת הידיים • מפלי איגואסו • קבראדה דה אומוואקה • המיסיונים הישועיים של הגוארני (עם ברזיל): סן איגנסיו מיני, נואסטרה סניורה דה סנטה אנה, נואסטרה סניורה דה לורטו וסנטה מריה לה מז'ור • מערכת הדרכים של האינקה (עם בוליביה, צ'ילה, קולומביה, אקוודור ופרו) • העבודה האדריכלית של לה קורבוזיה (עם שש מדינות אחרות) • הפארק הלאומי לוס אלרסס |

 |
**בנק טנזניה** (בסוואהילי: **Benki Kuu ya Tanzania**) הוא הסמכות המוניטרית העליונה והבנק המרכזי במדינת טנזניה. הבנק הוקם בשנת 1965, בעקבות חוק הבנק של טנזניה (1965), והעניק לבנק של טנזניה סמכויות מוניטריות נרחבות, לרבות פיקוח על כלל המערכת הבנקאית במדינה ומוסדות פיננסיים אחרים, לרבות אחריות מוניטרית לוויסות הפעילות הפיננסית במדינה. עם זאת, בשנת 1995 סמכויותיו של הבנק קוצצו על ידי ממשלת טנזניה, אשר חששה כי תפקידיו המרובים של הבנק פוגעים ביכולתו למלא את תפקידיו הבסיסיים כבנק הלאומי של טנזניה, וזאת במסגרת חוק הבנק של טנזניה (1995).

מטה הבנק ממוקם בבירת טנזניה, דאר א-סלאם.

תפקידי הבנק
-----------

כאמור, עד לשנת 1995 כללו תפקידיו של הבנק, בין היתר, את ניהול המדיניות המוניטרית של המדינה, פיקוח על המערכת הבנקאית במדינה ומוסדות פיננסיים אחרים, ויסות המטבע הלאומי, שילינג טנזני, ומילוי כל פונקציה או תפקיד אחד שמבוצע בדרך כלל על ידי בנקים מרכזיים. בעקבות הקיצוץ בסמכויותיו בשנת 1995, תפקידו העיקרי של הבנק המרכזי של טנזניה הוא ניהול המדיניות המוניטרית של המדינה, פיקוח על המטבע הלאומי, וכן מילוי פונקציות נוספות הנדרשות מבנקים לאומיים ברחבי העולם.

הבנק עצמו מנוהל על ידי דירקטוריון המורכב מ-10 חברים.

ראו גם
------

* שילינג טנזני

קישורים חיצוניים
----------------

ויקישיתוף מדיה וקבצים בנושא **בנק טנזניה** בוויקישיתוף
* 

* אתר האינטרנט הרשמי של בנק טנזניה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007422930405171
* BIBSYS: 13228
* ISNI: 0000 0001 2112 3411
* LCCN: n50059435
* SUDOC: 098187627
* VIAF: 155908395
* WorldCat: lccn-n50059435

 |
**כוכית גדות (**שם מדעי**: Riparia riparia**) היא מין ציפור שיר ממשפחת הסנוניות, הדוגרת בכל אירופה, ברוב אסיה ובדרום אמריקה. בישראל היא נודדת בעונת הסתיו, בדרכה מאירופה לאפריקה. כוכית גדות נמצאת על פי רוב סביב מקורות מים ומקננת בכוכים שהיא חופרת בעצמה, בעיקר בגדות נחלים.

תיאור
-----

כוכית גדות היא סנונית קטנה, הזעירה ביותר מבין כל הסנוניות. גודלה כ-13 ס"מ, משקלה 15-13 גרם, אורך הכנף כ-11 ס"מ, ומוטת הכנפיים כ-29 ס"מ. החלקים העליונים של גופה בצבע חום אפרפר, ללא ברק מתכתי, וגרונה לבן. על החזה שלה מופיע פס חום רחב, המתבלט על רקע הגחון הלבן ומפריד בין הבטן והצוואר.. זנבה קצר יחסית, רגליה קצרות וחלשות ואינן מנוצות, ואצל הצעירים מופיעים שוליים בהירים בנוצות העליונים. הנוצות על גופה של כוכית גדות רכות יותר מהנוצות של שאר הסנוניות.

מקור השם
--------

השם המדעי של כוכית גדות, Riparia riparia, מקורו מן השפה הלטינית שבה המשמעות של Ripariusֹ היא "גדת הנהר". כך גם השם בעברית "כוכית גדות" מתייחס למקום מחייתה של כוכית זו: בעיקר סביב מקורות מים. הכוכית מקננת בכוכים שאותם היא חופרת בעצמה.

תפוצה ומגמות אוכלוסין
---------------------

התפוצה של כוכית גדות משתרעת על פני מרבית שטחן של אירופה, אסיה ואמריקה הצפונית. בישראל נודדת הכוכית בעיקר בעונת הסתיו, באילת ובעמק החולה, בדרכה דרומה מאירופה כדי לחרוף באפריקה.

כוכית גדות מעדיפה להימצא בסביבת נהרות ואגמים, ואף בקרבת האוקיינוס, כיוון שהיא נוהגת לצוד חרקים וזבובים בזמן שהיא מעופפת מעל פני המים. היא נמנעת מאזורים הרריים .

רבייה
-----

כוכית גדות דוגרת בעיקר בלבנון, ומעדיפה קרקעות רכות וחוליות כדי לקנן בהן. היא מקננת בכוכים שהיא חופרת בגדות נחלים, במחצבות ובקירות עפר – וזאת בעזרת מקורה, רגליה וכנפיה. עומק הכוך עשוי להגיע למטר, וקצב הכרייה של הכוכית הוא 10-8 ס"מ ביום. תוחלת החיים של הכוכית היא כשנתיים בלבד. זוהי אחת הציפורים המתלהקות ביותר באכילה, בנדידה ובלינה.

קישורים חיצוניים
----------------

ויקישיתוף מדיה וקבצים בנושא **כוכית גדות** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  כוכית גדות באתר הרשימה האדומה של IUCN
2. 1 2 3 4 5 6  מגדיר הציפורים של ישראל - כוכית גדות, באתר פורטל צפרות
3. ↑  כוכית גדות באתר Ibercaja Aula en Red (ארכיון)
4. 1 2  Riparia riparia | HaMAARAG, www.hamaarag.org.il (באנגלית)
5. 1 2  תצפית סיורי צפרות- מגדיר ציפורי ארץ ישראל - ציפורי שיר - כוכית גדות, באתר www.tatzpit.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544286905171
* GND: 4186669-1
* LCCN: sh90000318
* NKC: ph410028

 |
**בנק קונטיננטל** היה בנק ישראלי שהוקם בשנת 1974 ופעל בתחום האשראי לסחר חוץ, ומסחר במט"ח. בשנת 2004 נסגר הבנק לאחר שצבר הפסדים כבדים, ופעילותו הועברה לבנק הפועלים.

הבנק נוסד בשותפות על ידי בנק הפועלים (63.3%), ועל ידי הבנק הגרמני BFG (בנק האיגודים המקצועיים בגרמניה) שהחזיק 36.7% מהמניות. בשנת 2000 נרכש בנק BFG הגרמני על ידי בנק SEB השוודי (Skandinaviska Enskilda Banken).

הבנק עסק בעיקר במתן אשראי ליצואנים ישראליים באירופה. כמו כן עסק הבנק במסחר במטבע חוץ.

במהלך השנים 2000-2001 העניק הבנק אשראי בסכומים גבוהים מאוד לקבוצת פלד-גבעוני, עד כדי 75% מסכום ההון העצמי של הבנק. לאחר שהקבוצה נקלעה לקשיים, נאלץ הבנק למחוק את רובו המוחלט של החוב מספריו. בשנת 2003 נדרשו הבעלים להזרים הון נוסף לבנק, ובנובמבר 2003 רכש בנק הפועלים את חלקו של בנק SEB. הבנק נסגר בסוף יוני 2004, לאחר שהנכסים וההתחייבויות הועברו לבנק הפועלים.

קישורים חיצוניים
----------------

* סמי פרץ ושלומי שפר‏, מואץ המו"מ למכירת חלקו של השותף השוודי בבנק קונטיננטל להפועלים, באתר וואלה!‏, 06 באוגוסט 2002
* דפנה צוקר, ‏צרות קונטיננטליות, באתר גלובס, 8 באוגוסט 2002
* דליה זליקוביץ, בנק קונטיננטל: האם הוא הבא בתור?, באתר News1 מחלקה ראשונה‏, 27 בספטמבר 2002
* שלומי שפר, בנק הולך ונעלם, באתר הארץ, 24 בפברואר 2003
* בנק קונטיננטל ייסגר בסוף יוני, באתר ynet, 5 במאי 2004

הערות שוליים
------------

1. ↑  שלומי שפר, בנק הולך ונעלם, באתר הארץ, 24 בפברואר 2003
2. ↑  סקירת מערכת הבנקאות לשנת 2004, באתר בנק ישראל
3. ↑  בנק קונטיננטל ייסגר בסוף יוני, באתר ynet, 5 במאי 2004
**ברתה טירק** (בהונגרית: **Türk Berta**; וינה, 22 באפריל 1888 – סידני, 29 באפריל 1960) הייתה זמרת קברט, שחקנית יהודייה-הונגרייה ילידת וינה.

ביוגרפיה
--------

 בעלה שאנדור רוט
ברתה טירק נולדה במשפחה יהודית-הונגרית כבתם של דיולה טירק ושל ארז'בט ריינר. היא הופיעה על במות וינה כבר בילדותה והחלה את דרכה כשחקנית ילדה בתיאטרון לוסטשפיל (Lustspiel Theater)

### ימיה בווינה

היא שרה בהרבה מסיבות וינאיות ולאט לאט הפכה מילדה קטנה ומסנוורת לשחקנית יפהפייה ומדהימה, זמרת שאנסון ושחקנית צמד. בשנת 1907 הופיעה בפארק "Veneding in Wien" של וינה, שהוא מעין פארק שעשועים לווינאים. אז היה בפארק יריד שעשועים בשם "Bijou" שבו יום אחד הופיעה ברתה טירק כחברה חדשה. במקום הופיע באותה תוכנית גם בעלה לעתיד, "הליצן" הדגול שאנדור רוט. הם הופיעו ביחד כצמד. טירק שרה בחלק הגרמני, בעוד רוט שיחק גם בתוכנית ההונגרית בנוסף לתוכנית הגרמנית. לאחר סדרת ההופעות, טירק נשארה בווינה, רוט חזר לבודפשט.

### המעבר לבודפשט

חייה התפתחו כך שהיא קיבלה חוזה באמצעות סוכן וינאי ב-Folis Caprice בבודפשט כזמרת שאנסון וצמד. את התיאטרון ביים שאנדור רוט, שזיהה אותה בתור הילדה היפה מ-"Bijou" בווינה שנתיים קודם לכן. הם מתאהבים ונישאים ב-1910. היא הופכת במהירה לאם לארבעה ילדים. טירק ממשיכה לשיר על הבמות בעודה מגדלת את ארבעת ילדיה.

הוא הייתה בתקופה זו חברת צוות גם ב"קומדיה הקטנה" (Kis Komédia)(1927–1918) ולאחר מכן בקומדיה (1927–1928, 1935–1944). עם כניסת הוורמכט לממלכת הונגריה משתפת הפעולה איתם (מבצע מרגרטה) לא יכלה לשחק יותר בשל יהדותה. היא שרדה את השואה ואחרי מלחמת העולם השנייה בשנת 1946, (ומות בעלה שניספה בשואה) היא הקימה את "קברט הבירה" (Sörkabaré) שלא האריך ימים.

היא הופיעה אז גם:

* ב"וואריטה הקמרי" בשנים 1945–1948(Kamara Varieté)
* ב"וואריטה העם" ב-Népvarieté) 1946)
* ב"רויאל רביו ואריטה" Royal Revü Variety) (1946–1949))

ילדים
-----

* ריכרד רוט, בנם הבכור, לא הפך לשחקן. הוא קיבל את הכינוי ריקי ונמשך לעולם המדע. כך הפך לסופר ולמתמטיקאי מצוין.
* הבן השני אישטוואן הפך למהנדס,
* בנם השלישי פאנצי, ששמו בעצם פרנץ הפך לשחקן, אך נסע לחו"ל. הטרידה אותו העובדה שאמו ואביו הם כוכבי בודפשט ידועים, הוא חשש מהגישה ההשוואתית. בהתחלה שיחק ב"גרוסר שפילהאוז" (Grosser Schauspielhaus) בברלין, שם הפך את האופרטות של פאל אברהם להצלחה גדולה ולאחר מכן עבר בשל עליית הנאציזם בגרמניה לבואנוס איירס, דרום-אמריקה.
* גם בתם קאטו הפכה לשחקנית. הוא שהתה יותר ויותר בסידני. מאוחר יותר התחתנה עם יזם אוסטרלי עשיר.

### הגירה

ברתה היגרה מהסוציאליזם לאוסטרליה, לבתה, קאטו רוט, שם הופיעה בכמה הצגות הונגריות. הפופולריות שלה גדלה על ידי שיריה הפיקנטיים שבוצעו בגרמנית. מאוחר יותר, המשיכה את הז'אנר הזה בהונגרית, אבל עם מבטא.

היא הייתה שחקנית פופולרית מאוד של הקברט ההונגרי, המראה המרשים שלה וההומור שלה משכו מעריצים רבים.

ב-31 במאי 1910 היא נישאה לשחקן שאנדור רוט בבודפשט.

היא התאבדה ב-1960.

ספרות
-----

* שאנדור רוט: על רוט הקטן (1941).

לקריאה נוספת
------------

* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון הונגרי לאמנות הבמה)
* Színészkönyvtár

קישורים חיצוניים
----------------

* ברתה טירק, במסד הנתונים הקולנועיים IMDb (באנגלית)

הערות שוליים
------------

1. ↑  A házasságkötés bejegyezve a Bp. VI. ker. állami házassági akv. 687/1910. folyószáma alatt.
**כולי האי ואולי** הוא ביטוי ארמי שנאמר בתמיהה, ומשמעותו: "וכי גם אם יושקעו המאמצים המרובים ביותר - כל מה שיעלה בידינו הוא רק **סיכוי** להצלחה?"

מקור הביטוי
-----------

מקור הביטוי הוא בתלמוד הבבלי, בו מובאים דבריהם של כמה אמוראים, שהבינו מתוך הפסוקים שביחס לדרישות שאלוקים דורש מהאדם תמיד קיימת האפשרות שהאדם לא מילא את חובתו.

> 
> רבי אמי כי מטי להאי קרא בכי "יתן בעפר פיהו אולי יש תקוה" אמר **כולי האי ואולי**. רבי אמי כי מטי להאי קרא בכי "בקשו צדק בקשו ענוה אולי תסתרו ביום אף ה'". אמר **כולי האי ואולי** רבי אסי כי מטי להאי קרא בכי "שנאו רע ואהבו טוב והציגו בשער משפט אולי יחנן ה' [אלהי] צבאות" כולי האי ואולי
> 
> 
> 
> — תלמוד בבלי, מסכת חגיגה, דף ד', עמוד ב'.
> 

.

החלופה "כולי האי ואפשר"
-----------------------

ביטוי בעל משמעות דומה הוא **כולי האי ואפשר**. בתלמוד מסופר על רבי אלעזר בן פדת שהיה עני מרוד. מסופר עליו, כי כאשר הקיז דם, לא היה לו מה לאכול, והוא תחב בפיו ראש של שום, והתעלף מחולשה. הקב"ה התגלה אליו בחלומו ושאל אותו אם ברצונו שיהפוך את העולם ויברא אותו מחדש, כדי שאולי הפעם יולד רבי אלעזר במזל טוב. אמר רבי אלעזר בן פדת: "כולי האי ואפשר?" (=כל זה, ורק אולי?!). הוא הוסיף ושאל אם כבר חי את רוב שנות חייו, ומשנענה בחיוב וויתר על הצעתו של ה'.

הערות שוליים
------------

1. ↑  מגילת איכה, פרק ג', פסוק כ"ט.
2. ↑  ספר צפניה, פרק ב', פסוק ג'.
3. ↑  ספר עמוס, פרק ה', פסוק ט"ו.
4. ↑  תלמוד בבלי, מסכת תענית, דף כ"ה, עמוד א'
**רוברט שיידט** (בפורטוגזית: **Robert Scheidt**; נולד ב-15 באפריל 1973) הוא שייט רוח ברזילאי, פעמיים אלוף אולימפי (אטלנטה 1996 ואתונה 2004) בדגם הלייזר. הוא אחד השייטים המצליחים ביותר באולימפיאדה והספורטאי הברזילאי שזכה בהכי הרבה מדליות אולימפיות.

תחילת הקריירה
-------------

שיידט נולד בסאו פאולו. הוא קיבל את הסירה הראשונה שלו בגיל 9 מאביו והתחיל להתחרות, תחת מאמנו דודו מלכרט (Dudu Melchert) זכה במספר תחרויות.

בגיל 11 שיידט זכה באליפות דרום אמריקה בדגם האופטימיסט בתחרות שנערכה בצ'ילה ושמר על התואר גם בשנתיים הבאות. בעקבות הצלחותיו הוא נבחר לייצג את ברזיל באליפות העולם בדגם זה.

בעקבות מידותיו הגופניות עבר שיידט מהאופטימיסט לדגם הגדול יותר, הסנייפ, וזכה איתו 3 פעמים רצוף אלוף ברזיל לנוער. בשנת 1990, בגיל 17, עבר לדגם הלייזר וזכה גם איתו באליפות ברזיל לנוער ונשלח לייצג אותה באליפות העולם לנוער שנערכה בהולנד. בעקבות התחרות עבר להתאמן בדנמרק ובשוודיה ובאליפות ב-1991 שנערכה בסקוטלנד ניצח ב-10 מ-11 השיוטים וזכה באליפות העולם לנוער בלייזר.

קריירת בוגרים
-------------

בשנת 1995 ניצח במשחקים הפאן-אמריקאיים והפך לאטרקציה עבור התקשורת הברזילאית. שנה אחר כך באולימפיאדת אטלנטה זכה לראשונה במדליית זהב אולימפית בדגם הלייזר, בנוסף זכה באליפות העולם שנערכה בקייפטאון באותה שנה ובשנה שאחר כך.

בשנת 1999 שיחזר את הישגו וזכה שוב במשחקים הפאן-אמריקאיים שנערכו בוויניפג. בשנת 2000 זכה פעם רביעית בתואר אלוף עולם. באולימפיאדת סידני זכה במדליית הכסף.

בשנת 2003 זכה בפעם השלישית במשחקים הפאן אמריקאיים ובשנת 2004 זכה באולימפיאדת אתונה בפעם השנייה במדליית זהב אולימפית בדגם הלייזר. באותה שנה גם הוכתר בפעם השישית בקריירה באלוף עולם.

בשנת 2006 זכה באליפות העולם האחרונה שלו במדינתו שלו, ברזיל, בתחרות שהייתה בפורטלזה.

אחרי אליפות זאת, שיידט החליט לעבור לדגם סטאר שמיועד לשני אנשים, והתחרה עם ברונו פראדה הברזילאי גם כן. ביוני 2006 הם זכו במדליית הכסף בשיוט קייל שנערך בגרמניה וחודשיים לאחר מכן זכו שוב במדליית הכסף באליפות אירופה.

בדגם הסטאר הוא זכה במדליית כסף באולימפיאדת בייג'ינג ובארד באולימפיאדת לונדון ואף היה נושא הדגל הברזילאי באולימפיאדת בייג'ינג. באולימפיאדת ריו דה ז'ניירו (2016) חזר להתחרות בדגם הלייזר וסיים במקום הרביעי. הוא ייצג את המשתתפים בשבועה האולימפית.

חיים אישיים
-----------

שיידט נשוי למדליסטית האולימפית הליטאית ג'ינטר וולוג'יוצ'ו ולהם שני ילדים.

קישורים חיצוניים
----------------

ויקישיתוף מדיה וקבצים בנושא **רוברט שיידט** בוויקישיתוף
* 

* אתר האינטרנט הרשמי של רוברט שיידט
* רוברט שיידט, ברשת החברתית פייסבוק

* רוברט שיידט, ברשת החברתית טוויטר

* רוברט שיידט, באתר olympedia.org

* רוברט שיידט, באתר Sailing.org

הערות שוליים
------------

1. ↑  Medal finder - Sailing (ארכיון)
2. ↑  Medal Finder - Brazil (ארכיון)
3. ↑  Star Teams at the Delta Lloyd Regatta – An Overview (ארכיון)
**קלש אחמד-ביי שרוואשידזה** (1747 - 2 במאי 1808) היה שליט נסיכות אבחזיה בערך מ-1780 ועד מותו ב-2 במאי 1808.

חייו
----

קלש-ביי היה בנו של מאנוצ'ר שרוואשידזה. בילדותו הוא נלקח לאיסטנבול שבטורקיה כבן ערובה, ושם גם התאסלם. הוא חזר לאבחזיה מאיסטנבול בשנות השבעים של המאה השמונה עשרה, במטרה להשתלט על השלטון במולדתו. בעזרת כוחות טורקיים, הצליח קלש-ביי להדיח את דודו, זוראב שרוואשידזה, והשתלט על הכתר האבחזי.

קלש-ביי נודע בפעילותו הנמרצת לחיזוק כוחה של הנסיכות כאשר יזם מאבקים כנגד נסיכות מגרליה השכנה ממזרח. בשנת 1802 הוא הצליח לקבל תמיכה טורקית והשתלט על מבצר המגרלי, אנאקליה. בשנת 1803, לאחר הצטרפותה של מגרליה לאימפריה הרוסית, ניסה קלש-ביי, להגיע למערכת יחסים קרובה וידידותית עם האימפריה הרוסית, שהובילה לניתוק הקשר בין אבחזיה לאימפריה העות'מאנית. העות'מאנים מצידם הודאגו, במידה הולכת וגוברת, מהתקרבותה של רוסיה לאבחזיה, וניסו להעביר את קלש-ביי מתפקידו בכוח. אולם הם נכשלו. בסופו של דבר הצליחו העות'מאנים להדיח את קלש-ביי מתפקידו על ידי כך שהם חברו לבנו של קלש-ביי, אסלן ביי, שהרג את אביו בהתנקשות, והפך לשליטה החדש נסיכות אבחזיה.

מקורות
------

* האנציקלופדיה הגאורגית-סובייטית (1983), כרך 10, עמ' 689
**לויזוס לויזו** (ביוונית: **Λοΐζος Λοΐζου**; נולד ב-18 ביולי 2003 בניקוסיה שבקפריסין) הוא כדורגלן קפריסאי המשחק בעמדת קשר הכנף בקבוצת אומוניה ניקוסיה מליגת העל הקפריסאית ובנבחרת קפריסין.

קריירת מועדונים
---------------

לויזו גדל במחלקת הנוער של אומוניה ניקוסיה מליגת העל הקפריסאית. ב-11 במאי 2019 הוא ערך את הופעת הבכורה שלו בקבוצה הבוגרת של המועדון, בהפסד 2-1 לאפואל ניקוסיה במסגרת הליגה לעונת 2018/2019. בסך הכל ערך בעונה זו שתי הופעות ליגה.

ב-22 בפברואר 2020 ערך לויזו את הופעתו היחידה בליגה בעונת 2019/2020, בה גם הבקיע את שער הבכורה שלו במועדון, בניצחון 3-0 על אנוסיס נאון פאראלימני במסגרת המחזור ה-21 בליגה.

בעונת 2020/2021 הפך לויזו לשחקן מפתח במועדון, וערך 27 הופעות ליגה, בהן הבקיע שני שערים.

קריירה בינלאומית
----------------

ב-5 בספטמבר 2020 ערך לויזו את הופעת הבכורה שלו בנבחרת קפריסין, בהפסד 2-0 לנבחרת מונטנגרו במסגרת ליגת האומות 2020/2021. ב-7 באוקטובר הבקיע את שער הבכורה שלו בנבחרת, בהפסד 2-1 לנבחרת צ'כיה במשחק ידידות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לויזוס לויזו"**.
**לוֹיְקוֹפֶּנְיָה** (לפי מונחי האקדמיה ללשון העברית: **מִעוּט כַּדּוּרִיּוֹת לְבָנוֹת** או **מִעוּט תָּאֵי דָּם לְבָנִים**; בלועזית: **Leukopenia**) היא מדד מעבדתי המשקף ירידה בספירת תאי הדם הלבנים בדם אל מתחת לטווח התקין. מצב זה מעלה את הסיכון לזיהום בשל הירידה בתפקודה של מערכת החיסון.

נויטרופניה, תת-סוג של לויקופניה היא מצב הנגרם מירידה בייצור או מעלייה בהרס של נויטרופילים, תאי הדם הלבנים הנפוצים ביותר. יכולים להשתמש הן במונח לויקופניה והן במונח נויטרופניה לירידה בספירת נויטרופילים, המדד החשוב ביותר לזיהוי סיכון לזיהום.

סיבות
-----

### מצבים רפואיים

ספירת תאי דם לבנים נמוכה יכולה להיגרם כתוצאה מזיהומים נגיפיים חריפים, כמו הצטננות או שפעת. בנוסף, היא יכולה להיגרם כתוצאה מכימותרפיה, הקרנות, מיילופיברוזיס ראשונית ואנמיה אפלסטית. גם איידס יכול להיות סיבה למיעוט תאים לבנים.

סיבות נוספות של ספירת תאי דם לבנים נמוכה הן זאבת, לימפומת הודג'קין, סוגים מסוימים של סרטן, טיפוס הבטן, מלריה, שחפת, קדחת דנגי, זיהומי ריקציה, הגדלה של הטחול, מחסור בחומצה פולית, פסיטקוסיס, אלח דם ומחלת ליים. קיימות סיבות רבות אחרות, כגון מחסר במינרלים מסוימים כמו נחושת או אבץ.

פסאודולויקופניה (Pseudoleukopenia) יכולה להתפתח בתחילתו של הזיהום. כדוריות הדם הלבנות (בעיקר נויטרופלים, כתגובה לפציעה ראשונית) מתחילות לנדוד לכיוון אתר הזיהום וניתן לראותן שם. הגירתן גורמת למח העצם לייצר עוד מהן כדי להילחם בזיהום וכדי להשלים את המחסור שנוצר בכדוריות הדם הלבנות. אולם כשנלקחת דגימת דם בתחילת הזיהום היא מכילה כמות נמוכה של תאי דם לבנים, ולכן מצב זה נקרא "פסאודלויקופניה".

### תרופות

תרופות מסוימות יכולות להשפיע על המספר והתפקוד של תאי הדם הלבנים. תרופות אלו כוללות את קלוזאפין, תרופה אנטי-פסיכוטית עם תופעת לוואי נדירה שגורמת לחוסר מוחלט של כל הגרנלוציטים (נויטרופילים, בזופילים ואאוזינופילים), וכן דיפירון (אופטלגין) שלה תופעת לוואי דומה. בופרופיון, תרופה נוגדת דיכאון שגם משמשת לגמילה מעישון והתמכרות לסמים, יכולה לגרום ללויקופניה בשימוש לטווח ארוך. מינוציקלין היא אנטיביוטיקה שידועה כגורם ללויקפוניה. ישנם גם דיווחים על לויקופניה שנגרמת על ידי חומצה ולפרואית, תרופה המשמשת לאפילפסיה, הפרעה דו-קוטבית ומיגרנה. התרופה האנטי-אפילפטית למוטריג'ין נקשרה אף היא עם ספירת דם לבנה נמוכה.

תרופות אחרות נוספות שיכולות לגרום לתופעה זו הן תרופות שמדכאות את מערכת החיסון, כמו רפמיצין, טקרולימוס, ואחרות.

כימותרפיה שמטרתה הם תאים הגדלים במהירות, כמו גידולים, יכולה גם להשפיע על תאי דם לבנים משום שהם מתאפיינים בגידול מהיר במח העצם. תופעת לוואי שכיחה של טיפול בסרטן היא נויטרופניה, ירידה של כמות הנויטרופילים (סוג ספציפי של תאי דם לבנים).

ראו גם
------

* לויקוציטוזיס

קישורים חיצוניים
----------------

* לויקופניה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563019605171
* BnF: cb124435529 (data)
* GND: 4278297-1
* LCCN: sh85076275

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**אביבית** (שם מדעי: *Erophila*) הוא סוג צמחים חד שנתיים, ממשפחת המצליבים. הצמחים זעירים בגודל של 10-4 ס"מ, הם גדלים בקבוצות צפופות המורכבות ממיליוני פרחים זעירים. מקור שמם נגזר משם ביוונית שפירושו "אוהב האביב".

עלי הצמח מוארכים בצורתם, ומקיפים את בסיס הצמח. הפרחים לבנים, קוטרו של כל פרח - 2 עד 3 מילימטרים. בארץ פורחים הפרחים כבר החודש ינואר
כל עלה כותרת שסוע לשתי אונות, כך שהפרח נראה כבעל שמונה עלי כותרת, בעת שבפועל לפרח ארבעה עלי כותרת.

בסוג אביבית יש 7 מינים. תפוצת הסוג היא בעיקר בצפון אפריקה, מערב אסיה ובאירופה. בארץ גדלים 3 מינים:

1. אביבית גדולה
2. אביבית בינונית
3. אביבית זעירה

לקריאה נוספת
------------

* מיכה לבנה, **לקסיקון החי והצומח של ארץ-ישראל**, כרך א', עורך: עזריה אלון, מדינת ישראל - משרד הביטחון, תשנ"ד - 1994 (הספר בקטלוג ULI)
* אבישי שמידע, אנציקלופדיה **החי והצומח של ארץ ישראל**, הוצאת משרד הביטחון, כרך 10, עמ' 110

קישורים חיצוניים
----------------

ויקישיתוף מדיה וקבצים בנושא **אביבית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
* IPNI
* Tropicos
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007530050405171

 |
**קלרנס ק. ק. צ'ין** (באנגלית: **Clarence K.K. Chinn**) הוא קצין בדימוס בדרגת מייג'ור גנרל בצבא ארצות הברית.

ביוגרפיה
--------

צ'ין נולד בהוואי, בן להורים ילידי המקום. הוא גדל בבסיסים שונים ברחבי העולם, כולל ביפן ובניו ג'רזי, בעקבות שירותו של אביו שהיה קצין בצבא ארצות הברית ורופא שיניים.

ב-1981 סיים לימודיו באקדמיה הצבאית של ארצות הברית והתגייס לצבא. שירת כמפקד מחלקה רובאית וסגן מפקד פלוגה בגדוד השלישי של רגימנט החי"ר ה-39 בדיוויזיית החי"ר התשיעית. לאחר מכן עבר לשרת בכוחות המיוחדים ושירת כמפקד מחלקה מסייעת וסגן מפקד פלוגה רובאית ברגימנט הריינג'רס ה-75. ב-1983 השתתף בצניחה המבצעית במסגרת הפלישה האמריקאית לגרנדה. 

פיקד על פלוגה רובאית בגדוד הראשון של רגימנט החי"ר 503 ובמטה דיוויזיית החי"ר השנייה בקוריאה הדרומית. שימש עוזר קצין אג"ם, מפקד פלוגת מפקדה ומפקד פלוגה מבצעית בגדוד הראשון של רגימנט הריינג'רס ה-75. בדצמבר 1989 השתתף בצניחה מבצעית לילית במהלך הפלישה האמריקאית לפנמה. 

בשנים 1999–2001 פיקד על גדוד האימונים הרביעי ברגימנט הריינג'רס ה-75 ובשנים 2002–2004 שימש סגן מפקד הרגימנט. בתקופה זו השתתף במלחמת עיראק ובמלחמת אפגניסטן. 

ביולי 2004 מונה למפקד חטיבת האימונים של הריינג'רס (בית הספר לריינג'רס). ביולי 2006 מונה לקצין מבצעים במרכז המבצעים המיוחדים של פיקוד המבצעים המיוחדים. ביולי 2008 מונה לראש מטה הדיוויזיה המוטסת ה-82 והוצב עמה באפגניסטן שם שימש ראש מטה כוח הסיוע הביטחוני הבינלאומי ולאחר מכן שימש סגן מפקד הדיוויזיה. בינואר 2011 מונה למפקד המרכז לאימונים משותפים בפורט פולק שבלואיזיאנה. בנובמבר 2012 הוצב שוב באפגניסטן ושימש סגן מפקד כוח המשימה המשותף בהנהגת הדיוויזיה המוטסת ה-101 להכשרת כוחות הביטחון האפגנים. בינואר 2014 מונה למפקד בסיס פורט בראג. בנובמבר 2014 מונה לסגן מפקד פיקוד המבצעים המיוחדים של צבא ארצות הברית. 

ביוני 2015 מונה למפקד כוחות הצבא בפיקוד דרום של ארצות הברית. שירת בתפקיד עד אוקטובר 2017 ופרש מהצבא.

צ'ין בעל תואר בלימודי אסטרטגיה ממכללת המלחמה של הצבא. הוא נשוי לואל והם הורים לשניים.

קישורים חיצוניים
----------------

ויקישיתוף מדיה וקבצים בנושא **קלרנס צ'ין** בוויקישיתוף
* ביוגרפיה באתר כוחות הצבא בפיקוד דרום
* "Do We Have Parachutes?" With The Rangers In Grenada And Panama, ראיון עמו באתר האקדמיה הצבאית של ארצות הברית

הערות שוליים
------------

1. ↑  General with Hawaii roots tapped to lead Fort Bragg, ‏staradvertiser.com, ‏18 באוקטובר 2013
2. ↑  Chinn assumes command of U.S. Army South, ‏leesvilledailyleader.com, ‏9 ביוני 2015
3. ↑  Maj. Gen. Chinn, former Commanding General of Fort Polk and JRTC, retires after 36 years of service, ‏kalb.com‏, 10 באוקטובר 2017

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קלרנס צ'ין"**.
**RU.TV** - הוא ערוץ מוזיקה רוסי. ערוץ זה היא סוג של גרסת וידאו של רוסקויה רדיו. מאז 18 בינואר 2017, ערוץ RU.TV עבר לתבנית השידור של 16:9 והשיק את גרסת ה-HD
.

לערוץ RU.TV מספר תדרים משדרים, אנלוגיים בערים רוסיות, והוא אחד הערוצים שבהם נשמרת הפרסומת לאחר כניסתו לתוקף ב -1 בינואר 2015 חוק האוסר פרסומת בערוצי גישה בתשלום.

פרסי המוזיקה RU.TV
------------------

פרסי המוזיקה הטלוויזיונית RU.TV הוענקו למוזיקאים רוסיים מתחום הפופ מאז 2011. המרכיב העיקרי בטקס פרסי RU.TV הוא הצגת הפרסים הנחשקים - פסלונים בצורת סמובר. המועמדים ב -16 קטגוריות נקבעים על ידי חבר המושבעים, וההחלטה הסופית מוטלת על הקהל. למי מהאמנים יש את המעריצים המסורים ביותר, ושיריהם זכו במצעד המדינה וליבם של המעריצים, ידועה רק ביום הטקס.

קישורים חיצוניים
----------------

ויקישיתוף מדיה וקבצים בנושא **RU.TV** בוויקישיתוף
* אתר האינטרנט הרשמי של RU.TV (ברוסית)
* RU.TV, ברשת החברתית פייסבוק

* RU.TV, ברשת החברתית טוויטר

* RU.TV, ברשת החברתית אינסטגרם

* RU.TV, ברשת החברתית VK

* RU.TV, סרטונים בערוץ היוטיוב

הערות שוליים
------------

1. ↑
**קלתאה** (שם מדעי: ***Calathea***), הידוע גם בשם **גאופרשיה** (**Goeppertia**), הוא סוג צמחים השייך למשפחת המרנטיים. ישנם עשרות סוגי זנים במשפחה זו. מוצאו מאמריקה הטרופית. בזכות עלי הצמח המעוטרים והססגוניים, הוא משמש כצמח נוי לפנים הבית. הקלתאות מכונות גם "צמחי תפילה", בעקבות התנהגות העלים אשר נפתחים ונסגרים במהלך היום.

רוב הקלתאות המצויות בישראל כיום מיובאות ממגדלי צמחי בית בהולנד, וחלקן הקטן גדל בארץ.

תיאור
-----

עלי הקלתאה מתאפיינים בעיטורים בדוגמת פסים ועיגולים, בהתאם לזן. במהלך הלילה, העלים מתקפלים מעלה ובבוקר נפרשים בחיפוש אחר השמש. תופעה זו מתאפשרת הודות למפרק קטן שיש לצמח בין הגבעול לעלה.

העלים החדשים בוקעים מגולגלים ממקור הגבעולים ונפרשים בהדרגה. הצמח ירוק עד, ולא מאבד את עליו פרט לתהליך טבעי של התחדשות הדרגתית.

תנאי גידול
----------

הקלתאה דורשת תנאי גידול ייחודיים, אשר מדמים את התנאים הקיימים בסביבה הטבעית שלה ביערות הגשם.

### אור

כמו האור המתקבל על רצפת יערות הגשם המוצלות באמצעות צמרות העצים, קלתאות משגשגות באור בינוני. אור שמש ישיר עלול לפגוע בעלי הצמח העדינים ולהוביל לקצוות שרופים או כוויות במרכז העלים.

### לחות

צמחים אלו דורשים לחות גבוהה על מנת לחקות את סביבת הגידול הטבעית שלהם. לכן, בשונה מצמחי בית אחרים, יש להקפיד על השקיה תכופה. בנוסף, מומלץ לשמור את רמת הלחות בפנים הבית גבוהה, ובכך ליצור סביבה לחה עבור הצמח.

### טמפרטורה

בדומה לצמחים טרופיים אחרים, שמירה על טמפרטורה מתאימה לצמח היא חשובה מאוד. קלתאות מעדיפות טמפרטורות חמימות, לא פחות מ-15°C כדי לשגשג ולצמוח.

### מים

קלתאות רגישות למלחים ומינרלים המצויים לרוב במי ברז. השקיה במים רווים במלחים עלולה להוביל להשחמת העלים. המים המומלצים להשקיה מכונים גם "מים רכים". "מים רכים" כוללים מים מסוננים בפילטר, מי גשמים או מי מזגנים.

ייחור ורבייה
------------

ייחור הוא תהליך יצירת צאצאים של צמח באמצעות צמח אם. שיטת הייחור של קלתאות שונה מהשיטה הנפוצה של חיתוך מפרק של צמח.

שיטת הייחור של הקלתאות היא באמצעות פיצול שורשים. כדי לייחר בהצלחה קלתאה, צמח האם צריך להיות מבוסס ובריא. לאחר חלוקת השורשים בהצלחה, כל חלק חדש צריך להשתל בכלי משלו, מנוקז היטב.

שימושים מקומיים
---------------

בחלקים מסוימים בברזיל, משתמשים עלי הקלתאה הגדולים לעיטוף דגים לצורך הובלה בין אזורים שונים במדינה. במקומות אחרים, העלים משמשים ככלי קיבול או הגשה, למשל להגשת מנות אורז כארוחת רחוב באזורים מסוימים בתאילנד.

סוגים דומים
-----------

אף על פי שכלל הצמחים במשפחת המרנטיים ידועים בשם "קלתאה", ישנם שלושה סוגי צמחים אחרים אשר נקראים לרוב קלתאה.

**מרנטה -** בעלת עלים עגולים עם גידים בולטים שיוצרים צורות יפיפיות. בשונה מהאחרות, צומחת לצדדים ולא למעלה. קלה יחסית לגידול.

קטננטה אמביליסקטננטה אמביליס
**קטננטה -** בעלת עלים קטנים ועבים, אך בעלת ציורים וצבעים דומים לזני הקלתאה.

**סטרומנטה -** בעלת עלים מוארכים ומחודדים עם צבעים וגוונים אדמדמים וירוקים, בהתאם לזן. עמידה יחסית.

קישורים חיצוניים
----------------

ויקישיתוף מדיה וקבצים בנושא **קלתאה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
* IPNI
* Tropicos
 |

* משפחת המרנטיים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293761705171

 |
פירוש נוסף ערך זה עוסק בתופעת טבע. אם התכוונתם לסרט, ראו סופת קרח (סרט).
הרס של קווי חשמל כחלק מנזקי סופות קרח
הצטברות של קרח על ענף לאחר סופת קרח בניו המפשייר, ארצות הברית
**סופת קרח** היא תופעת טבע וסוג של סערת חורף המאופיינת בגשם מקפיא. סופת קרח נוצרת כאשר שכבה של אוויר חם, נמצאת מעל פני השטח של כדור הארץ וממיסה את השלג היורד והופכת אותו לגשם. בה בעת ששכבה רדודה של אוויר קר נשארת על הקרקע ומקבעת את הטמפרטורה בגובה הקרקע אל מתחת לאפס. מאחר שהשכבה רדודה מכדי לאפשר למשקעים לקפוא שוב לפני שהם מגיעים לקרקע, מי הגשמים מגיעים במצבם הנוזלי וקופאים על פני המשטח בו הם נוחתים, בין אם הוא דשא, עצים, כבישים או כבלים.

השפעות סופת קרח
---------------

הגשם המקפיא הנוצר מסופת הקרח מכסה הכל בשכבת קרח שקופה, חלקה והומוגנית. קרח זה המכסה את הכבישים הופך אותם לחלקלקים ומסוכנים לנהיגה. כיוון שהקרח גורם לרכבים להחליק ולצאת מכלל שליטה, דבר שעלול לגרום לתאונות דרכים קשות ותאונות מרובות רכבים. הולכי רגל מושפעים מהסופות, כיוון שהמדרכות והמדרגות עלולות להיות חלקלקות, דבר המהווה סכנה להחלקה ונפילה.

בנוסף לתנאי הכביש המסוכנים, ענפי עצים או אפילו עצים שלמים יכולים להישבר מהמשקל העודף של הקרח וליפול ובנפילתם לחסום כבישים, להרוס קווי טלפון וחשמל. משקל הקרח עצמו יכול להפיל עמודי חשמל, גגות של מבנים שאינם מחוזקים מספיק. ובמצב כזה תושבי האזור יכולים להישאר ללא חשמל מספר ימים, ובמזג אוויר קשה, הצורך באמצעי חימום חיוני לצורכי הישרדות.

בנוסף, אובדן החשמל במהלך סופות קרח גורם בעקיפין למחלות רבות ומקרי מוות כתוצאה מהרעלת פחמן חד-חמצני (CO). ברמות נמוכות יותר, הרעלת פחמן חד-חמצני גורמת לתסמינים כגון בחילות, סחרחורות, עייפות, כאב ראש, אבל רמות גבוהות יכול לגרום לחוסר הכרה, אי ספיקת לב, ומוות. שכיחות גבוהה יחסית של הרעלת CO במהלך סופות קרח מתרחשת עקב השימוש בשיטות חימום ובישול חלופיות במהלך הפסקות חשמל ממושכות. מחוללי גז, פחם, גז פרופאן ותנורי נפט, גורמים להרעלת CO כשהם מופעלים במקומות סגורים. CO נוצר כאשר מכשיר שורף דלק במקום ללא נוכחות מספקת של חמצן, כגון, מרתפים ומקומות מקורים אחרים.

אובדן אספקת החשמל במהלך סופת קרח יכול גם להוביל להיפותרמיה ואף למוות ממנה. וכן לגרום להריסת צינורות אספקה בשל קפיאת המים בתוכם.

קישורים חיצוניים
----------------

ויקישיתוף מדיה וקבצים בנושא **סופת קרח** בוויקישיתוף
* סופת קרח (באנגלית)
* תמונות של סופות קרח

הערות שוליים
------------

1. 1 2  Hartling, L.; Brison, R.J.; Pickett, W.Cluster of Unintentional Carbon Monoxide Poisonings Presenting to the Emergency Departments of Kingston, Ontario during 'Ice Storm 98' ‏ קובץ PDF (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10676366
* NKC: ph645834

 |
**אלסקצפל** (שם מדעי: ***Alaskacephale***) הוא סוג של דינוזאור ממשפחת הפכיצפלוזאוריים שהתקיים באמריקה הצפונית לפני 80 עד 69 מיליון שנה מזמננו במשך הקמפן עד המאסטריכט. הסוג התגלה בחפירות באלסקה ותואר בידי החוקר רוברט סאליבן ב-2006. משמעות שמו: "הפכיצפלוזאור של אלסקה". הסוג כולל מין יחיד **Alaskacephale gangloffi**, שבעבר נחשב למין של פכיצפלוזאורוס. שם המין מכבד את הפלאונטולוג רולנד גנגלוף, שחקר את הדגימה הראשונה.

דינוזאור זה ידוע רק ממצא של עצם קשקש בתוך עצם המצח, אשר כיסתה בדומה לקסדה את הגולגולת וגוננה עליה מזעזועים והייתה בעלת תפרים ייחודיים, אשר גרמו להפריד את הסוג מהפכיצפלוזאורוס. ככל הנראה היה דו-רגלי מהיר שהיה קטן מהפכיצפלוזאורוס, כנראה רק שליש מגודלו ודומה יותר לפרנוצפל ממונגוליה.

דינוזאור זה התקיים לאורך אלסקה הקרטיקונית ונעלם מעט לפני הכחדת הקרטיקון הגדולה. לצידו חיו דינוזאורים גדולים כמו אדמונטוזאורוס ופכיצפלוזאורוס וטורפים גדולים כמו הנאנוקזאורוס והאלברטוזאורוס.

קישורים חיצוניים
----------------

ויקישיתוף מדיה וקבצים בנושא **אלסקצפל** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
רבי **אלעזר אונגר** (ה'תר"ן – ב' באלול ה'תש"ג) היה אדמו"ר חסידי, השלישי בשושלת דז'בנה, נרצח בשואה ביחד עם ארבעת ילדיו.

ביוגרפיה
--------

נולד בשנת ה'תר"ן לרבי שלום דוד אונגר מדז'בנה ולבלומה חנה, בתו של רבי משה הורוביץ מרוזבודוב. נישא בזיווג ראשון לבתו של רבי נפתלי רוקח מנאווריה (בן רבי יהושע מבעלזא) ובזיווג שני לבתו של רבי אהרן אלימלך שניאור זלמן טברסקי מקרוסנה (בן רבי מרדכי דב מהורניסטייפול).

בצעירותו למד אצל רבי ישכר שלמה טייכטל (**אם הבנים שמחה**). בשנת ה'תרע"ט מונה לרב בדז'בנה. לאחר פטירת אביו בשנת ה'תרפ"ג נתמנה למלא את מקומו באדמו"רות בטרנוב. בשואה נשלח לעבוד בעבודות כפייה. עם החרפת המלחמה הציעו חסידיו להבריחו לבונקר בדז'בנה אך הוא סירב לעזוב את חסידיו בטרנוב. תחת שלטון המשטר הנאצי ניהל כמעט בכל ליל שבת טיש עם חסידיו עד לב' באלול ה'תש"ג אז נרצח על ידי חיילים נאצים עם ארבעת ילדיו.

ילדיו היו: רבי מרדכי דוד, דבורה לאה, מלכה, גיטל.

הערות שוליים
------------

1. ↑  בנו של רבי יעקב יצחק אונגר מדז'בנה
2. ↑  בנו של הרב אליעזר הורוביץ מייסד שושלת חסידות דז'יקוב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008146471605171
* LCCN: no2020005197
* VIAF: 18157949169165090599
* WorldCat (עם VIAF): 18157949169165090599

 |
אונות המח, ובחיצים המסלול הונטרלי והמסלול הדורסלי הראיתיים ותפקידהם
**אגנוזיה** (מיוונית: העדר ידע) - חוסר יכולת להכיר עצמים, קולות, ריחות או צורות, שאינו נובע מפגם כולל בחושים או בזיכרון.

צורות אגנוזיה
-------------

קיימות צורות שונות של אגנוזיה, להן שכיחות וגורמים שונים. מרביתן נגרמות בפגיעה במה שמכונה ההמסלול הונטרלי ("Ventral stream"). זהו המסלול הניורוני האמון על שיוך עצם למהותו בהתאם לגירוי החושי בו נתפס.

### אגנוזיה אסוציאטיבית

הלוקה באגנוזיה אסוציאטיבית אינו מסוגל לזהות עצם על פי מראהו. למשל, משקפיים יתוארו על ידו כשני מעגלים אשר קו מחבר ביניהם. אם אותו אדם ייגע בעצם וייעזר בחוש המישוש שלו, הוא צפוי להצליח בזיהוי בנקל. הפגיעה במוח הגורמת לאגנוזיה אסוציאטיבית היא בדרך כלל באזורים משניים באונה האחורית (אוקסיפיטלית) של קליפת המוח).   

אגנוזיה זו אינה מלווה בהפרעה נפשית או בפגיעה כלשהי באינטליגנציה.

### אגנוזיית פרצופים (פרוסופואגנוזיה)

אגנוזיית הפרצופים, תת-סוג של האגנוזיה האסוציאטיבית, היא שכיחה יחסית ומתבטאת בהיעדר יכולת לזהות פרצופים, גם כאשר זיהוין של צורות אחרות תקין. אנשים הלוקים בבעיה זו ינסו לשמור תווי פנים בזיכרון על ידי שימוש ברמזים, כגון צלקות ושומות. בדרך כלל מלווה התסמונת באי נעימות רבה ובמצוקה בנסיבות חברתיות.

### אגנוזיית מילים (אלקסיה)

האדם הלוקה באגנוזיית מילים, אף היא תת-סוג של האגנוזיה האסוציאטיבית, מתקשה מאוד להכיר מילים. יכולת הקריאה שלו פגומה מאוד, והוא צריך לעבור על אותיותיה של מילה תו אחרי תו ורק בסיום תהליך מייגע זה יוכל להרכיב את המילה בראשו.

### אגנוזיות ספציפיות

במקרים שכיחים פחות מתקשה אדם להכיר עצמים השייכים לקבוצה מסוימת, למשל כלי בית. יש בתופעה זו כדי להראות שעצמים מקטגוריות שונות מאוחסנים במוח במקומות שונים.

### אגנוזיות שמיעתית (Auditory agnosia)

חוסר יכולה לזהות את גורם הצליל, למרות שאין שום פגיעה באיברי השמיעה עצמה.

ראו גם
------

* עיבוד מידע

קישורים חיצוניים
----------------

ויקישיתוף מדיה וקבצים בנושא **אגנוזיה** בוויקישיתוף
* מהי אגנוזיה באתר כמוני
* אגנוזיה, באתר אנציקלופדיה בריטניקה (באנגלית)

הערות שוליים
------------

1. ↑
2. ↑  Poliva O, Bestelmeyer PE, Hall M, Bultitude JH, Koller K, Rafal RD (בספטמבר 2015). "Functional Mapping of the Human Auditory Cortex: fMRI Investigation of a Patient with Auditory Agnosia from Trauma to the Inferior Colliculus" (PDF). *Cognitive and Behavioral Neurology*. **28** (3): 160–80. doi:10.1097/WNN.0000000000000072. PMID 26413744. S2CID 913296. `{{cite journal}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293943705171
* BnF: cb123533503 (data)
* LCCN: sh85002229
* NDL: 00575356
* NKC: ph809778

 |
**הערכת ספריות** (באנגלית, Library Assessment or Performance Measurement) היא תהליך מובנה הנועד להעריך את איכות שירותי הספרייה בעיני המשתמשים.
הנתונים והמידע הנרכשים בפעילות זו מאפשרים לספרייה לשפר את שירותיה ולזהות את צורכי המשתמשים בהיבטים רבים: הסביבה הפיזית, בחינת האוספים, בחינת ממשקי הגישה לתכנים והשירותים הניתנים על ידי הספרייה מתוך הספרייה ומרחוק.

את נושא הערכת ספריות מוביל בעולם איגוד ספריות המחקר בארצות הברית (ARL) אשר מפרסם באופן שוטף מאמרים, קווים מנחים וכלים סטטיסטיים לפעילות זו.
אחד מכלים אלו הוא ה-LibQUAL הבודק שלושה ממדי שירות: הספרייה כמקום (LP: Library as Place) שליטה במידע: איכות האוסף והממשקים (IC: Information Control) ואיכות השירות (AS: Affect of Service).‏ LibQUAL הפך לכלי הערכה הנפוץ ביותר בקרב ספריות אקדמיות ועשו בו שימוש יותר מאלף ספריות אקדמיות בעולם, רובן מצפון אמריקה ואירופה, אך גם בהונג קונג, דרום אפריקה, האמריות וישראל והוא תורגם ליותר מ-20 שפות כולל עברית.

בנוסף לסקרי שביעות רצון, בפעולות הערכת ספריות כוללות: סקרי שימוש בספרייה, סקרי שמישות של כלי הגילוי ואתר הספרייה, תצפיות על דלפקי השירות, קבוצות מיקוד וראיונות.

פעילות הערכה בספריות בישראל
---------------------------

הספרייה האקדמית הראשונה בישראל בה החל תהליך שיטתי של פעילות הערכה משנת 2007 היא ספריית יונס וסוראיה נזריאן, אוניברסיטת חיפה.

קבלת פרס פינקלר למידע לשנת 2012. בתמונה, חלק מחברי צוות הערכה יחד עם מנהלת הספרייה, ספריית יונס וסוראיה נזריאן, אוניברסיטת חיפה
צוות הערכה בספרייה המורכב מנציגי כל היחידות בספרייה תרגם את שאלון LibQUAL לעברית ועושה בו שימוש מדי שלוש שנים בקרב קהל לקוחות הספרייה: סטודנטים, סגל אקדמי ומנהלי.

הספרייה אף מבצעת באופן שוטף מגוון פעולות הערכה וסקרי שביעות רצון שונים ותוצאותיהם מתפרסמים באתר הספרייה ובאתר ייעודי לפעולות אלו.

על פעילות ייחודית זו זכה צוות הערכה בספריית יונס וסוראיה נזריאן, אוניברסיטת חיפה בפרס פינקלר למידע בשנת 2012.

לקריאה נוספת
------------

* בלומה פרץ, **שיטות סקר לפתרון בעיות מעשיות בספרייה**. בתוך: "עלון אגודת הספריות המיוחדות ומרכזי המידע בישראל", י"א(2): 58–64, 1981
* ג. מרי. טי.טי.טי. הון וק. וילימסון, **סקר ניתוח צרכים של משתמשי ספרייה מוקלטת**. בתוך: "ליקוטים: כתב-עת לענייני עיוורים ועיורון", 25: 34–40, 1996
* אסתר שמש, הערכה של מערכת שרותי הספרייה: יעילות, חשיבות ושביעות רצון בעיני המשתמשים. עבודת מאסטר, אוניברסיטת בר-אילן, רמת גן, 2002
* נורית רויטברג, הספרייה האקדמית: מספריה אלקטרונית למרכז למידה: שילוב שימושים מסורתיים וחדשים בספרייה ובמחשביה, עבודת דוקטורט, אוניברסיטת בר-אילן, רמת גן, 2004
* אדית פאלק ולובה גורנשטיין, **הספרייה האקדמית בעיני החוקרים: הערכת שביעות רצונם של חברי הסגל האקדמי ותלמידים לתואר שלישי משירותי ספריות האוניברסיטה העברית.** בתוך: "מידעת: כתב עת של קהילת המידע בישראל", 6: 31–45, 2010

קישורים חיצוניים
----------------

**מאמרים בעברית**

* לין פורת, ישראל על המפה: פרויקט "מפת הספריות בעולם" של IFLA. בתוך: "מידעת: כתב עת של קהילת המידע בישראל", 14, 2019

**אתרי הערכת ספריות בישראל**

* ספריית יונס וסוראיה נזריאן, אוניברסיטת חיפה

**אתרי הערכת ספריות בחו"ל**

* University of Washington, USA
* University of Virginia, USA

**כלים להערכה**

* LibQUAL

**כנסים בינלאומיים**

* Library Assessment Conference
* International Conference on Performance Measurement in Libraries

**קורסים בבתי ספר לספרנות בנושא הערכת ספריות**

* Library Assessment course, University of Parma
**פאבלו תיאם** (בצרפתית: **Pablo Thiam**, נולד ב-3 בינואר 1974 בקונאקרי שבגינאה) הוא כדורגלן עבר גינאי ששיחק בפ.צ. קלן, שטוטגרט, באיירן מינכן, וולפסבורג ונבחרת גינאה בעמדת הקשר האחורי.

קריירת מועדונים
---------------

תיאם הוא בנו של דיפלומט מגינאה שעבד בבון, בירתה של גרמניה המערבית. כאשר היה בן 15 החל לשחק בנוער של פ.צ. קלן, ובעונת 1994/95, כאשר היה בן 20, החל לשחק בקבוצה הבכירה של קלן. תיאם נשאר בקבוצה הבוגרת של קלן במשך ארבע עונות רצופות, בהן הפך לשחקן משמעותי, והבקיע ארבעה שערים ב-89 משחקי ליגה. בעונת 1997/98 נשרו קלן ותיאם אל הבונדסליגה השנייה, ותיאם עבר לשטוטגרט. תיאם שיחק בשטוטגרט שלוש עונות. בשתי העונות הראשונות סיים עם הקבוצה במרכז הטבלה, אך בעונה השלישית, 2000/01, השתתף עם שטוטגרט במאבקי הירידה, כאשר הקבוצה הייתה שרויה במשבר כלכלי עמוק. בתום עונה זו, לאחר שנשאר בליגה עם שטוטגרט, עזב את הקבוצה עם תשע הבקעות ב-89 הופעות, וחתם בשורותיה של אלופת אירופה הטרייה, באיירן מינכן. תיאם פתח את העונה עם הפסד 3-2 לליברפול בגמר הסופר קאפ האירופי, בו שיחק 90 דקות. תיאם שיחק 12 משחקי ליגה בעונתו הראשונה בקבוצה, ולא מצא את מקומו בקבוצה, אך נכנס כמחליף בגמר הגביע הביניבשתי בנובמבר 2001 בדקה ה-118, במקומו של קלאודיו פיסארו. בגמר זה, ניצחה באיירן מינכן בהארכה את בוקה ג'וניורס. את עונת 2002/03 החל תיאם בבאיירן מינכן, אך הסתכסך עם המאמן אוטמאר היצפלד, ובפגרת החורף עבר לוולפסבורג, קבוצה ששמה לעצמה מטרה באותם ימים, להגיע תוך מספר שנים לצמרת הכדורגל הגרמני. תיאם שיחק בקבוצה במשך חמש עונות וחצי, בהן הקבוצה תקעה יתד בבונדסליגה, ותיאם היה במרבית התקופה הזו שחקן מפתח. בשנת 2008 פרש תיאם ממשחק פעיל, לאחר שצבר 117 הופעות ליגה והבקיע 10 שערים במדי וולפסבורג, והשתלב בצוות הניהולי של וולפסבורג, תחילה כעוזר מאמן, ולאחר מכן כמנהל ספורטיבי בקבוצת המילואים.

קריירה בינלאומית
----------------

לתיאם 31 הופעות במדי נבחרת גינאה, בהן הבקיע שער אחד, בין השנים 1996 ו-2007. תיאם ייצג את גינאה בגביע אפריקה לאומות 1994 ובגביע אפריקה לאומות 1998, בהן הודחה גינאה בשלב הבתים, ובגביע אפריקה לאומות 2006, בו הודחה גינאה ברבע הגמר לאחר הפסד 3-2 לנבחרת סנגל.

קישורים חיצוניים
----------------

ויקישיתוף מדיה וקבצים בנושא **פאבלו תיאם** בוויקישיתוף
* 

* אתר האינטרנט הרשמי של פאבלו תיאם

* פרופיל, באתר Transfermarkt

* פרופיל, באתר Fussballdaten.de (בגרמנית)

* פרופיל, באתר Soccerway

* פרופיל, באתר WorldFootball.net

* פרופיל, באתר National Football Teams

* פרופיל המאמן, באתר Transfermarkt

|  |  |
| --- | --- |
| בקרת זהויות עריכת הנתון בוויקינתונים | 
* GND: 1072862417
* VIAF: 316505570
* WorldCat (עם VIAF): 316505570

 |
**אגנס צימרמן** (בגרמנית: **Agnes Zimmermann**;‏ 5 ביולי 1847 – 14 בנובמבר 1925) הייתה פסנתרנית קונצרטים ומלחינה יהודייה-גרמנייה, שחיה באנגליה.

קורות חיים
----------

אגנס מריה יעקובינה צימרמן נולדה בקלן, גרמניה. משפחתה היגרה לאנגליה ובגיל תשע נרשמה לאקדמיה המלכותית למוזיקה בלונדון, שם למדה אצל רג'ינלד סטגאל וצ'יפריאני פוטר. בהמשך למדה אצל ארנסט פאואר וסר ג'ורג' מקפארן. צימרמן קיבלה מלגת לימודים משנת 1860 עד 1862 והופעתה הפומבית הראשונה הייתה ב-1863 בקריסטל פאלאס, בנגינת הקונצ'רטו מס' 5 (הקיסר) של בטהובן.

לאחר סיום לימודיה, יצאה צימרמן למסע קונצרטים בגרמניה, ואחריו סיורים נוספים ב-1879, 1880, 1882 ו-1883. היא פרסמה הוצאות משלה לסונאטות של בטהובן ומוצרט וליצירות של שומאן

צימרמן עברה להתגורר עם הפמיניסטית לואיזה גולדסמיד אחרי מות בעלה של גולדסמיד ב-1878. נאמר על צימרמן שהעניקה שמונה-עשרה שנים של "תשומת-לב מסורה" לגולדסמיד ומשערים, שהייתה זו מערכת יחסים לסבית.

כמה מלחינים הקדישו לה יצירות, בהן "שלוש סונאטות" של ג'ורג' אלכסנדר מקפארן (1880) ו"בלדות" אופוס 59 (1907) של מישל אספוזיטו.

צימרמן מתה בלונדון בשנת 1925.

יצירות
------

צימרמן חיברה מוזיקה לתזמורת קאמרית, סולו פסנתר וקטעים ווקאליים.

### יצירות נבחרות

* שלוש סונאטות לפסנתר וכינור, אופוסים 16, 21 ו-23
* סונאטה לצ'לו אופוס 17 (פורסמה בשנת 1872 בהוצאת שוט)
* שלישייה לפסנתר, כינור וצ'לו, אופוס 19
* "פרסטו אלה טרנטלה", אופוס 15

קישורים חיצוניים
----------------

ויקישיתוף מדיה וקבצים בנושא **אגנס צימרמן** בוויקישיתוף

* אגנס צימרמן, באתר MusicBrainz (באנגלית)

הערות שוליים
------------

1. ↑  א. ארליך, פסנתרנים מהוללים בעבר ובהווה: אוסף 1894
2. ↑  סופי פולר, לויד וייטיז, "אפיזודות קוויריות במוזיקה וזהות מודרנית", הוצאת אוניברסיטת אילינוי, 2002, isbn=978-0-252-02740-6, עמ' 80
3. ↑  אתר באך קנטט'ס, אריה אורון, מו"ל: מילון גרוב למוזיקה ומוזיקאים אוגוסט 2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007411949505171
* BnF: cb164466327 (data)
* GND: 116994754
* ISNI: 0000 0001 1580 8617
* LCCN: n87842337
* MusicBrainz: bdc00e0b-c433-4307-a501-a16aae9ab237
* NLA: 56977374
* SNAC: w6tt5m2s
* VIAF: 121651667
* WorldCat: lccn-n87842337

 |
**רוברט ריטנברג** (באנגלית: **Robert Rittenberg**; ‏2 בנובמבר 1933 - 21 במאי 2016), הוא אתלט יהודי-אמריקאי בעבר, אחד מאצני המשוכות המהירים בארצות הברית בשנות ה-50, אלוף המכביות (הרביעית 1953 והחמישית 1957) בעל 11 מדליות, מהן 5 זהב, 5 כסף ו-1 ארד.

ביוגרפיה
--------

ריטנברג למד באוניברסיטת הרווארד.

#### אלוף המכביה

בתחרויות האתלטיקה של המכביה הרביעית שנערכו בסוף ספטמבר 1953 זכה ריטנברג ב-4 מדליות אישיות, 2 זהב ו-2 כסף. מדליות זהב, בריצת 200 מטר משוכות בתוצאה של 24.7 שניות ובקפיצה משולשת בתוצאה של 13.63 מטר, לפני דוד קושניר (13.58 מטר) וברל'ה זילברברג (13.26 מטר), שניהם מישראל. מדליות כסף, בריצת 110 מטר משוכות בתוצאה של 14.9 שניות, אחרי י. גולדברג מארצות הברית (14.9 שניות) ולפני נ. לוריא מדרום אפריקה (15.1 שניות) ובקפיצה לרוחק בתוצאה של 6.74 מטר, אחרי דוד קושניר (6.77 מטר) ולפני לוינזון מארצות הברית (6.58 מטר).

### 1955

בתחרות בין אוניברסיטת ייל לאוניברסיטת הרווארד שנערכה ב-21 במאי 1955 סייע ריטנברג להרווארד לנצח לאחר שזכה ב-4 תחרויות וסיים שני בשתי תחרויות והביא 26 נקודות.

### 1956

בתחרות שנערכה בקומפטון קליפורניה ב-5 ביוני 1956 קבע ריטנברג בריצת 400 מטר משוכות שיא אישי חדש של 51.6 שניות. שלושה שבועות לאחר מכן, במבחנים האמריקאים לאולימפיאדת מלבורן (1956) שנערכו בלוס אנג'לס ב-29 ביוני הוא סיים במקום חמישי בריצת 400 מטר משוכות בתוצאה של 51.9 שניות ולכן הוא לא נכלל במשלחת האמריקאית למשחקים. באליפות ארצות הברית שנערכה בבייקרספילד קליפורניה באותה שנה הוא סיים חמישי בריצת 400 מטר משוכות בתוצאה של 52.2 שניות.

### 1957

בתחרויות האתלטיקה של המכביה החמישית שנערכו בשנת 1957 זכה ריטנברג ב-7 מדליות, 3 זהב, 3 כסף ו-1 ארד. מדליות זהב, בריצת 110 מטר משוכות בתוצאה של 14.8 שניות, לפני מייק הרמן מארצות הברית (15.2 שניות), בריצת 200 מטר משוכות בתוצאה של 24.4 שניות, לפני הרי קיין מאנגליה (25.3 שניות) ואלן קליין מארצות הברית (27.0 שניות) ובכך הגן על תוארו ובריצת שליחים 4x400 מטר בשיא מכביה חדש של 3:22.6 דקות, לפני דרום אפריקה (3:23.4 דקות) וישראל (3:35.1 דקות). מדליות כסף, בריצת 400 מטר משוכות בתוצאה של 54.8 שניות, אחרי הרי קיין (54.2 שניות), בקפיצה לגובה בתוצאה של 1.80 מטר, אחרי אריה קלינשטוב-נווה (1.85 מטר) ולפני אריק איינשטיין (1.75 מטר), שניהם מישראל ובקפיצה משולשת בתוצאה של 13.80 מטר, אחרי ב. בורשטיין מאוסטרליה (13.84 מטר) ולפני זאב רייס מישראל (13.54 מטר). מדליית ארד, בקפיצה לרוחק בתוצאה של 6.86 מטר, אחרי דוד קושניר (6.97 מטר) ומייק הרמן (6.96 מטר).

שיאים אישיים
------------

* ריצת 400 מטר משוכות: 51.6 שניות (1956)

קישורים חיצוניים
----------------

* רוברט ריטנברג, באתר Track and Field (גברים)
* רוברט ריטנברג, באתר *Track and Field Statistics* (באנגלית)
* טבלאות ושיאים של השגי 6 המכביות ושל ישראל, מעריב, 22 באוגוסט 1965

הערות שוליים
------------

1. ↑  ‏Robert Rittenburg, אתר בביטוח לאומי ארצות הברית – רשימת פטירות (SSDI)
2. ↑  אלופי המכביה מארה"ב יגנו על תוארם במכביה החמישית, הצופה, 8 באוגוסט 1957
3. ↑  A Timeline of Tradition - A Day To Remember, באתר Harvard University (באנגלית)
4. ↑  רוברט ריטנברג - המבחנים האמריקאים למשחקים האולימפיים, עמוד 110
5. ↑  רק שלושת האתלטים הראשונים בכל ענף, זכו לייצג את ארצות הברית במשחקים האולימפיים. במשחקים עצמם זכו האמריקאים בכל שלוש המדליות בריצת 400 מטר משוכות כשהזוכה במדליית הארד קובע תוצאה של 51.6 שניות
**רוברט שטריקר** (בגרמנית: **Robert Stricker**;‏ 16 באוגוסט 1879, ברנו, מוראביה – 1944, אושוויץ) היה מהנדס, עיתונאי, חבר פרלמנט ופעיל ציוני באוסטריה.

קורות חיים
----------

### פעילותו הפוליטית

שטריקר נולד בברנו שבמוראביה, אוסטריה (כיום בצ'כיה), בשנת 1879.
היה מראשי הפלג הרדיקלי בתנועה הציונית כבר מנעוריו, חבר הוועד הפועל הציוני, ונשיא המפלגה היהודית הלאומית האוסטרית (Jüdische Nationale Partei), במסגרתה נבחר בשנת 1919 לחבר הציוני הראשון בפרלמנט האוסטרי, עם התחזקות התנועה הציונית בווינה אחרי מלחמת העולם הראשונה. היה חבר בכיר בברית הציונים הרוויזיוניסטים. מייסדו ועורכו של העיתון היהודי היומי היחיד באוסטריה "וינר מורגנצייטונג" (*Wiener Morgen-Zeitung*). פעל להקמת הקונגרס היהודי העולמי ועמד בראש המאבק היהודי נגד הנאצים באוסטריה.

### מלחמת העולם השנייה

שטריקר נעצר עם סגירת קהילת וינה ב-18 במרץ 1938, ימים מספר לאחר סיפוח אוסטריה לגרמניה הנאצית. בקיץ 1939 שוחרר שטריקר בתנאי שלא יעזוב את וינה, והוא הצטרף כחבר ב"מועצת הזקנים" שניהלה את הקהילה, וערַב להגירת היהודים לאזורים שהוגדרו להם. ב- 23 בספטמבר 1942 יצא מווינה לגטו טרזיינשטט משלוח 'המיוחדים' ובהם שטריקר. בגטו הטיל על ליאו דרוקר, מראשי "מכבי" ברנו, את האחריות להקים ארגון מחתרת במידה וסכנת חיסול הגטו תתממש. שטריקר עצמו נמנע כל העת מפעילות אקטיבית, כדי שלא לסכן את היודנראט כולו. ואולם ארגון המחתרת מעולם לא מימש את ייעודו, ובאוקטובר 1944 יצא יחד עם כל שאר יושבי הגטו לאושוויץ, שם נרצח.

כתביו
-----

* *Der jüdische Nationalismus.* Wien 1919.
* *Schadet der Jüdische Nationalismus den Juden?* Wien 1919.
* *Die wirksame Abwehr des Antisemitismus.* Wien 1919.
* *Wie können wir unsere Jugend jüdisch erhalten?* Wien 1919.
* *Die Vertreter des jüdischen Volkes.* Wien 1919.
* *Jüdische Politik in Oesterreich. Tätigkeitsberichte und Auszüge aus deb im österreichischen Parlamente 1919 und 1920 gehaltenen Reden.* Wien 1920.
* *Die jüdische Nationalismus.* Wien 1929.
* *Wege der jüdischen Politik. Aufsätze und Reden.* Löwit, Wien/Leipzig 1929.
* *Zwerg-Judenstaat!* Wien 1938.

לקריאה נוספת
------------

* Josef Fraenkel (ed.), *Robert Stricker*, London: Ararat Pub. Society, 1950, 94 p. LCCN 54031133

קישורים חיצוניים
----------------

* 
* רוברט שטריקר (1879-1944), דף שער בספרייה הלאומית

הערות שוליים
------------

1. ↑  וראו עוד: גילויים על דרכו האחרונה של שטריקר, מעריב, 6 בינואר 1955.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268531905171
* GND: 12883501X
* ISNI: 0000 0000 6683 6151
* LCCN: no2017025467
* NTA: 243962789
* SUDOC: 146824644
* VIAF: 62610703
* WorldCat: lccn-no2017025467

 |